Държавен вестник, бр. 78, 2023 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  78
3. административните проверки и провер-
ките на място на интервенциите по т. 1 и 2;
4. намаления на плащанията по интервен-
циите по т. 1 и 2;
5. реда за налагане на административни 
санкции по интервенциите по т. 1 и 2.
(2) Интервенциите по ал. 1 се прилагат в 
съответствие с изискванията на:
1. Регламент (ЕС) 2021/2115;
2. Регламент (ЕС) 2021/2116 на Европейския 
парламент и на Съвета от 2 декември 2021 г. 
относно финансирането, управлението и мони-
торинга на общата селскостопанска политика 
и за отмяна на Регламент (ЕС) № 1306/2013 
(ОВ, L 435/187 от 6 декември 2021 г.), наричан 
по-нататък „Регламент (ЕС) 2021/2116“;
3. Делегиран регламент (ЕС) 2022/126 на 
Комисията от 7 декември 2021 г. за допълне-
ние на Регламент (ЕС) 2021/2115 на Европей-
ския парламент и на Съвета с допълнителни  
изисквания по отношение на някои видове 
интервенции, посочени от държавите членки в 
стратегическите им планове по ОСП за периода 
2023 – 2027 г. съгласно същия регламент, както 
и с правила във връзка със съотношението за 
стандарт 1 за добро земеделско и екологично 
състояние (ОВ, L 20/52 от 31 януари 2022 г.), 
наричан по-нататък „Делегиран регламент 
(ЕС) 2022/126“;
4. Делегиран регламент (ЕС) 2022/127 на 
Комисията от 7 декември 2021 г. за допълнение 
на Регламент (ЕС) 2021/2116 на Европейския 
парламент и на Съвета с правила по отноше-
ние на разплащателните агенции и други ор-
гани, финансовото управление, уравняването 
на сметките, обезпеченията и използването 
на еврото (ОВ, L 20/95 от 31 януари 2022 г.), 
наричан по-нататък „Делегиран регламент 
(ЕС) 2022/127“;
5. Стратегическия план.
Г л а в а  в т о р а
УСЛОВИЯ И РЕД ЗА ПРИЛАГАНЕ НА ИН-
ТЕРВЕНЦИИТЕ В СЕКТОР „ПЛОДОВЕ И 
ЗЕЛЕНЧУЦИ“
Раздел I
Подпомагани интервенции
Чл. 2. По реда на тази наредба се предос-
тавя финансова помощ в сектор „Плодове 
и зеленчуци“ чрез прилагане на следните 
интервенции по чл. 47 от Регламент (ЕС) 
2021/2115, включени в Стратегическия план:
1. Интервенции, свързани с инвестиции в 
материални и нематериални активи. 
2. Интервенции, свързани с целите в об-
ластта на агроекологията и климата.
3. Интервенции, свързани с научноизсле-
дователска и развойна дейност в областта на 
устойчивите производствени методи, включи-
телно устойчивост на вредители и смекчаване 
изменението на климата и адаптиране, ино-
вативни практики и производствени техники. 
4. Интервенции, свързани с консултантски 
услуги и техническа помощ, по-специално по 
отношение на техниките за устойчив кон-
трол на вредителите и болестите, устойчива 
употреба на продукти за растителна защита, 
адаптиране към изменението на климата и 
смекчаване на това изменение.
5. Обучение и обмен на най-добри практики, 
по-специално по отношение на техниките за 
устойчив контрол на вредителите и болестите, 
устойчива употреба на продукти за растител-
на защита, адаптиране към изменението на 
климата и смекчаване на това изменение.
6. Интервенции за популяризиране, кому-
никация и маркетинг, включително действия 
и дейности, насочени по-специално към по-
вишаване на осведомеността на потребите-
лите за схемите на Съюза за качество и за 
значението на здравословното хранене, както 
и към диверсифициране и консолидиране 
на пазарите с действия за популяризиране, 
комуникация и маркетинг.
7. Интервенции за допринасяне смекчава-
нето на изменението на климата и действия 
за адаптиране към това изменение.
8. Изтегляне от пазара за безвъзмездно 
разпределяне или други дестинации, вклю-
чително, където е необходимо, обработване 
за улесняване на това изтегляне.
9. Застраховане на реколтата и на продукци-
ята, което допринася за запазване на доходите 
на производителите, когато има загуби вслед-
ствие на природни бедствия, неблагоприятни 
климатични явления, болести или нашествия 
от вредители, и в същото време гарантира, 
че бенефициерите предприемат необходимите 
превантивни мерки спрямо рисковете.
10. Индивидуално обучение за други призна-
ти организации на производители и асоциации 
на организации на производители или за от-
делни производители с оглед предотвратяване 
и справяне с кризи и управление на риска.
Чл. 3. Финансовата помощ по интервен-
циите по чл. 2 се предоставя чрез одобрена 
оперативна програма, посредством която се 
постигат една или повече от целите по чл. 46 
от Регламент (ЕС) 2021/2115.
Чл. 4. Изменения в интервенциите по чл. 2 
се извършват по реда на чл. 48, ал. 1 – 3 от 
Закона за подпомагане на земеделските про-
изводители.
Раздел ІІ
Изисквания към кандидатите
Чл. 5. (1) За финансова помощ по интер-
венциите по чл. 2 могат да кандидатстват 
организации на производители на плодове 
и зеленчуци и техните асоциации, признати 
със заповед на министъра на земеделието и 
храните, съгласно изискванията на Регламент 
(ЕС) № 1308/2013 на Европейския парламент 
и на Съвета от 17 декември 2013 г. за устано-
вяване на обща организация на пазарите на 
селскостопански продукти, и за отмяна на